1 Van Paulus, ’n slaaf van God en ’n apostel van Jesus Christus volgens die geloof van dié wat God uitgekies het en die akkurate kennis van die waarheid wat verband hou met toegewydheid aan God. 2 Hierdie dinge is gebaseer op die hoop op ewige lewe+ wat God, wat nie kan lieg nie,+ lank gelede belowe het. 3 Maar op sy eie vasgestelde tyd het hy sy woord bekend gemaak deur die predikingswerk wat aan my gegee is+ volgens die bevel van God, ons Redder. 4 Aan Titus, ’n medegelowige wat werklik soos my kind is:
5 Ek het jou in Kreta agtergelaat om sekere dinge* reg te stel en om in een stad ná die ander ouermanne aan te stel volgens die instruksies wat ek jou gegee het: 6 ’n Ouerman moet vry van beskuldiging wees, die man van een vrou, die pa van gelowige kinders wat nie van wilde* of opstandige gedrag aangekla word nie.+ 7 Want as God se bestuurder moet ’n opsiener vry van beskuldiging wees. Hy moenie hardkoppig wees,+ gou kwaad word+ of ’n dronkaard wees nie. Hy moenie gewelddadig* wees of gierig op soek wees na oneerlike wins nie. 8 Hy moet eerder gasvry wees,+ die goeie liefhê, en hy moet verstandig,*+ regverdig en lojaal+ wees. Hy moet selfbeheersing hê+ 9 en in sy onderrigting* stewig aan die betroubare woord* vashou,+ sodat hy mense deur die gesonde* lering kan opbou*+ en dié wat daarteen praat, kan teregwys.+